recursal/SuperWikiNEXT-32B huggingface dataset:
**เล่ห์รักตำหนักเหยียนสี่** (จีน: 延禧攻略) หรืออีกชื่อหนึ่งคือ **เล่ห์รักวังต้องห้าม** เป็นซีรีส์แนวอิงประวัติศาสตร์ของจีนที่เล่าถึงการต่อสู้ของสาวใช้ในราชสำนักของจักรพรรดิเฉียนหลง สร้างโดยหยูเจิ้ง โดยมีบทภาพยนตร์ดั้งเดิมที่เขียนโดยโจวโม่ และทำเป็นนวนิยายโดย Xiao Lian Mao ในเวลาถัดมา นำแสดงโดยอู๋จิ่นเหยียน, เสอ ซือม่าน, ฉินหลาน, เนี่ยยฺเหวี่ยน, ถันจั่ว และสวีข่าย ซีรีส์เรื่องนี้ฉายตอนแรกทางช่องอ้ายฉีอี้ ตั้งแต่วันที่ 19 กรกฎาคมถึง 26 สิงหาคม ค.ศ. 2018 ในระหว่างการฉาย มีการสตรีมมากกว่า 1.5 หมื่นล้านครั้ง

จัดจำหน่ายไปมากกว่า 70 ประเทศทั่วโลก เล่ห์รักตำหนักเหยียนสี่ได้กลายเป็นที่นิยมอย่างมาก โดยเฉพาะในเอเชีย เป็นรายการทีวีที่มีการค้นหาผ่านกูเกิ้ลมากที่สุดในโลกในปี ค.ศ. 2018 แม้ว่ากูเกิ้ลจะถูกบล็อกในจีนแผ่นดินใหญ่ก็ตาม

ภาคแยกและภาคต่อของซีรีส์เรื่องนี้มีความยาว 6 ตอน เรื่องเล่ห์รักวังต้องห้าม องค์หญิงผจญภัย ออกอากาศทางเน็ตฟลิกซ์ เมื่อวันที่ 31 ธันวาคม ค.ศ. 2019

เนื้อเรื่องย่อ
--------------

ปักกิ่งในช่วงราชวงศ์ชิง ในศตวรรษที่ 18 เว่ย์ อิงลั่ว เข้าสู่ราชสำนักของจักรพรรดิเฉียนหลง อ้ายซินเจว๋หลัว หงลี่ ในฐานะหนึ่งในช่างปักผ้าในวังเพื่อสืบสวนการตายอย่างลึกลับของพี่สาวที่รักของเธออย่างลับ ๆ

ในตอนแรกเธอเชื่อว่าฟู่เหิงราชองครักษ์เป็นผู้ต้องสงสัยคนสำคัญ อิงลั่ววางแผนที่จะเข้าหาพี่สาวของเขาคือจักรพรรดินีฟู่ฉา และประสบความสำเร็จในการย้ายจากกองเย็บปักถักร้อยไปยังพระตำหนักฉางชุนของจักรพรรดินีในฐานะนางกำนัลของพระนาง เธอรู้ว่าสองพี่น้องตระกูลฟู่ฉาเป็นผู้บริสุทธิ์ในเหตุการณ์นี้ อิงลั่วและฟู่เหิงตกหลุมรักกัน

ในขณะเดียวกัน ฉุนฮุ่ยหวงกุ้ยเฟย์ของจักรพรรดิเฉียนหลงเป็นพันธมิตรกับจักรพรรดินีฟู่ฉา เนื่องจากเธอสนใจน้องชายของพระนาง

ในที่สุด อิงลั่วก็ได้รับความสนใจจากจักรพรรดิเฉียนหลง แม้ว่าอิงลั่วจะไม่ใช่ผู้สูงศักดิ์โดยกำเนิดและไม่รู้หนังสือ แต่จักรพรรดินีฟู่ฉาก็สอนเธอถึงวิธีการอ่านและเขียน ตลอดจนมารยาทที่เหมาะสมสำหรับสตรีผู้สูงศักดิ์ จักรพรรดินีช่วยเธอหลายครั้งจากการลงโทษสำหรับการสืบสวนที่ลึกเกินไปสำหรับการตายของพี่สาวของเธอ ในทางกลับกัน อิงลั่วก็ช่วยให้จักรพรรดินีฟู่ฉารอดชีวิตจากการลอบทำร้ายหลายครั้งโดยคู่แข่งของพระนาง ทั้งสองจึงพัฒนามิตรภาพที่แน่นแฟ้น

ในเวลาต่อมา อิงลั่วพบว่าพี่สาวของเธอถูกข่มขืนโดยพระราชโอรสของจักรพรรดิยงเจิ้งผู้ล่วงลับ ซึ่งเป็นพระอนุชาของจักรพรรดิองค์ปัจจุบัน เพื่อปกปิดการกระทำที่น่าอับอาย พระมารดาของเจ้าชายได้สังหารพี่สาวของอิงลั่ว อิงลั่ววางแผนฆ่าคนร้ายได้สำเร็จ

อ้างอิง
-------

1. ↑  "《延禧攻略》定档719 佘诗曼秦岚领衔"清宫风云"". *People's Daily* (ภาษาจีน). July 12, 2018.
2. ↑  "iQIYI Expands Global Footprint with Extensive International Distribution of Historical Costume Drama "Story of Yanxi Palace"". *PR Newswire*. iQiyi Inc. August 10, 2018.
3. ↑  "Yanxi Palace: The most Googled show on Earth". *BBC* (ภาษาอังกฤษ). December 23, 2018.
4. ↑  Eduardo Baptista. "Will China's hit drama 'Yanxi Palace' face censorship?". *CNN*. สืบค้นเมื่อ 2019-02-25.
5. ↑  Serba, John (December 31, 2019). "'Yanxi Palace: Princess Adventures' on Netflix, a spinoff sequel to a smash Chinese period drama". Decider. สืบค้นเมื่อ November 30, 2020.
**วัดบ้านกร่าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำสุพรรณบุรี ในตำบลบ้านกร่าง อำเภอศรีประจันต์ จังหวัดสุพรรณบุรี มีพื้นที่ปัจจุบันจำนวน 29 ไร่

วัดบ้านกร่างเป็นวัดเก่าสมัยกรุงศรีอยุธยา แต่ประกาศตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529 ได้รับยกย่องจากกรมการศาสนา กระทรวงศึกษาธิการ ให้เป็นวัดพัฒนาตัวอย่าง เมื่อ พ.ศ. 2536 ในสมัยพระบาทสมเด็จพระจุลจอมเกล้าเจ้าอยู่หัวเสด็จประพาสต้นเมืองสุพรรณบุรี เมื่อวันที่ 19 ตุลาคม พ.ศ. 2451 กล่าวถึงวัดบ้านกร่างว่า "พลับพลาที่พักนี้ตั้งที่ตำบลบ้านกร่าง ใกล้ที่ว่าการอำเภอศรีประจันต์ฝั่งตะวันออก ตรงกับวัดที่ชื่อเดียวกันข้าม มีพระเจดีย์กลางน้ำองค์ 1 เป็นพระเจดีย์ไม้สิบสอง อยู่ข้างจะเขื่อง ว่าเป็นที่ราษฎรประชุมกันไหว้พระทุกปี"

อาคารเสนาสนะที่สำคัญ ได้แก่ อุโบสถและวิหาร สร้างขึ้นในสมัยอยุธยา ภายในอุโบสถประดิษฐานพระประธานองค์ใหญ่ ศิลปะอู่ทอง ใบเสมารอบอุโบสถมีที่มาจากการนำพระวัดกร่างพิมพ์ทรงพลใหญ่มาจำลองให้มีขนาดเท่าใบเสมา ส่วนวิหารภายในมีหลวงพ่อแก้วและพระประธาน ถัดมาเป็น มณฑป ด้านในมีรอยพระพุทธบาทจำลอง สร้างเมื่อ พ.ศ. 2476 ด้านหลังวิหารมีเจดีย์ที่ได้รับการปฏิสังขรณ์ใหม่ สร้างขึ้นเพื่อบรรจุพระเครื่องตระกูลวัดบ้านกร่าง (พระขุนแผน) ภายในเจดีย์ เคยพบพระพุทธรูปเนื้อสัมฤทธิ์จำนวน 20–30 องค์ รวมไปถึงพระเครื่องซึ่งมีลักษณะเป็นแก้วสีเขียว นอกจากนั้นยังมีพระบรมรูปสมเด็จพระนเรศวรมหาราชทรงหลั่งน้ำทักษิโณทกประกาศอิสรภาพ แกะสลักจากไม้ตะเคียนขนาดใหญ่

กรุพระขุนแผนบ้านกร่างมีชื่อเสียง เป็นพระเครื่องเนื้อดินเผาศิลปะอยุธยา เชื่อกันว่าจะแคล้วคลาดคงกระพัน สันนิษฐานกันว่า น่าจะสร้างขึ้นหลังสงครามยุทธหัตถีระหว่างสมเด็จพระนเรศวรมหาราชกับพระมหาอุปราช เมื่อตอนยกทัพกลับผ่านอำเภอศรีประจันต์ ได้พักทัพริมฝั่งแม่น้ำสุพรรณบุรี ทรงรับสั่งให้ทหารสร้างพระเครื่อง ว่ากันว่าเป็นจำนวนถึง 84,000 องค์ แล้วบรรจุในกรุวัดบ้านกร่าง

อ้างอิง
-------

1. ↑  "วัดบ้านกร่าง". สำนักงานพระพุทธศาสนาแห่งชาติ.
2. ↑  "วัดบ้านกร่าง". คลังข้อมูลเก่าเก็บจากแหล่งเดิมเมื่อ 2022-08-11. สืบค้นเมื่อ 2023-02-25.
3. ↑  "วัดบ้านกร่าง". สำนักงานคณะสงฆ์ภาค ๑๔.
4. ↑  "วัดบ้านกร่าง". การท่องเที่ยวแห่งประเทศไทย (ททท.).
**วัดปากบ่อ** เป็นวัดราษฎร์สังกัดคณะสงฆ์ธรรมยุติกนิกาย ในหมู่ที่ 4 บ้านปากบ่อ ตำบลชัยมงคล อำเภอเมืองสมุทรสาคร จังหวัดสมุทรสาคร เป็นวัดชาวมอญ ชาวบ้านในบริเวณใกล้เคียงใช้ประกอบพิธีทางศาสนาเป็นประจำ

วัดปากบ่อสร้างขึ้นเมื่อ พ.ศ. 2455 ได้รับพระราชทานวิสุงคามสีมาเมื่อวันที่ 16 มิถุนายน พ.ศ. 2489 เดิมเป็นสำนักสงฆ์ แต่เดิมมีชื่อวัดว่า **วัดสามง่าม** หรือชื่อภาษามอญว่า **วัดปาญย์กะมา** ต่อมามีพระครูเหลือง ธมมโชโต ได้มาเป็นเจ้าอาวาสและบูรณะพัฒนาวัด ต่อมาจนถึงเจ้าอาวาสรูปปัจจุบัน วัดได้เปิดโรงเรียนพระปริยัติธรรมแผนกธรรม เปิดสอนเมื่อ พ.ศ. 2520

อาคารเสนาสนะ ได้แก่ อุโบสถ กว้าง 12 เมตร ยาว 31 เมตร สร้างเมื่อ พ.ศ. 2544 เป็นอุโบสถไม้สักทอง ภายในประดิษฐานพระประธาน ขนาดหน้าตักกว้าง 46 นิ้ว สร้างเมื่อ พ.ศ. 2491 เจดีย์ทรงแบบมอญ กว้าง 20 เมตร ยาว 20 เมตร สร้างเมื่อ พ.ศ. 2544 ศาลาการเปรียญ กว้าง 18.45 เมตร ยาว 25.20 เมตร สร้างเมื่อ พ.ศ. 2519 หอสวดมนต์ กว้าง 10.95 เมตร ยาว 37.85 เมตร สร้างเมื่อ พ.ศ. 2535 กุฏิสงฆ์ จำนวน 6 หลัง เป็นอาคารตึก 6 หลัง ศาลาอเนกประสงค์ กว้าง 10 เมตร ยาว 25.50 เมตร สร้าง พ.ศ. 2543 วัดยังมีศาลาท่าน้ำ 2 หลัง

รายนามเจ้าอาวาส
---------------

* พระครูเหลือง ธมมโชโต พ.ศ. 2516
* พระครูอยู่ ธรรมโกวิท ไม่ทราบ
* พระครูวิบูลธรรมโกวิท พ.ศ. 2517
* พระครูวิมลธรรมภาณี (วิเชียร)องค์ปัจจุบัน

อ้างอิง
-------

1. ↑  "การนำเสนอเรื่องมอญในงานเขียนเกี่ยวกับมอญ ประเด็นการสร้างความเป็นอันหนึ่งอันเดียวกันและความหลากหลายในสังคมไทย" (PDF).
2. ↑  "โบสถ์ไม้สักทอง วัดปากบ่อ สมุทรสาคร".[*ลิงก์เสีย*]
3. ↑  "วัดปากบ่อ". ศูนย์ข้อมูลกลางทางวัฒนธรรม.[*ลิงก์เสีย*]
**กระปุก.คอม** (Kapook.com ในตราสัญลักษณ์สะกดว่า K@POOK!) เป็นเว็บไซต์ประเภท เว็บท่า เจ้าของปัจจุบันคือ ปรเมศวร์ มินศิริ โดยมีสโลแกนว่า "เว็บแรกที่คุณเลือก" ซึ่งมีบริการต่าง ๆ เช่น กระปุกดาวน์โหลด, Planet, ดุ๊กดิ๊ก (Glitter) เป็นต้น ควบคุมดูแลโดย บริษัท บัณฑิตเซ็นเตอร์ จำกัด 

กระปุก.คอมเริ่มเปิดเว็บไซต์วันที่ 11 กรกฎาคม พ.ศ. 2543

โดยเนื้อหาของ Kapook นั้นเน้นไปทางด้านวัยรุ่นไม่ว่าจะเป็นในเรื่องของ วัย หรือการปรับตัว หรือรูปภาพ

กระปุก.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 11 (19 กันยายน 2557) จากการจัดอันดับโดยอะเล็กซา

โดเมนย่อย xxx
-------------

ตัวอย่างหน้าจอเว็บไซต์ xxx.kapook.com ก่อนที่จะถูกปิดตัวลง โดยมีการรวมคำศัพท์ในทางล่อแหลม ซึ่งทางเจ้าของได้แถลงข่าวว่าไม่ได้ล่อแหลม แต่เป็นเรื่องเว็บไซต์สิ่งลี้ลับ ผีสางมากกว่า
ในขณะที่ ปรเมศวร์ มินศิริ ดำรงตำแหน่งนายกสมาคมผู้ดูแลเว็บไซต์แห่งประเทศไทย ในเดือนมีนาคม 2551 ได้มีเหตุการณ์เกี่ยวกับเว็บไซต์ xxx.kapook.com ซึ่งซับโดเมนเก็บรวบรวมเรื่องราวรวมลิงก์เกี่ยวกับภาพยนตร์โป๊ คลิปโป๊ ที่มีเจตนาเพื่อให้ผู้เข้าชมเว็บไซต์มากขึ้นในลักษณะของ Search engine optimization ซึ่งได้มีการสร้างข้อความและลิงก์ ขนาด 1x1 พิกเซลซ่อนไว้ในหน้าแรก และวิธีการนี้ จัดว่าเป็นเทคนิคของ Blackhat SEO ซึ่งทางนายปรเมศวร์ออกมาปฏิเสธโดยอ้างว่าเป็นความผิดพลาดของนักศึกษาฝึกงานภายในบริษัท และต่อมาได้ประกาศลาออกจากจากตำแหน่งนายกสมาคมผู้ดูแลเว็บไทย ซึ่งขณะนั้นดำรงตำแหน่งอยู่นั้น ได้เป็นผู้จัดการโครงการอินเทอร์เน็ตสีขาว

อ้างอิง
-------

1. ↑  กลุ่มคนพิการ
2. ↑  ข้อกำหนดและเงื่อนไขในการใช้เว็บไซต์ - Kapook.com
3. ↑  Site overview: kapook.com เก็บถาวร 2016-03-06 ที่ เวย์แบ็กแมชชีน, Alexa
4. ↑  xxx.kapook.com ? เก็บถาวร 2008-07-25 ที่ เวย์แบ็กแมชชีน เรื่องราวจากบล็อก
5. 1 2  ปรเมศวร์ ลาออก เก็บถาวร 2011-04-03 ที่ เวย์แบ็กแมชชีน ข่าวจากผู้จัดการ
6. ↑  จากใจผู้จัดการโครงการ ปรเมศวร์ มินศิริ โครงการอินเทอร์เน็ตสีขาวเพื่อเยาวชน

แหล่งข้อมูลอื่น
---------------

* Kapook.com
***30XX*** เป็นวิดีโอเกมแพลตฟอร์มอินดีที่พัฒนาโดยแบตเตอรีสเตเปิลเกมส์ และเป็นภาคต่อของ *20XX* โดยได้รับการเปิดตัวในเกมเล่นระหว่างการพัฒนาของสตีมเมื่อวันที่ 17 กุมภาพันธ์ ค.ศ. 2021 และมีการวางแผนที่จะได้รับการเปิดตัวในคอนโซลที่ยังไม่ได้ระบุในอนาคต เช่นเดียวกับภาคก่อน *30XX* ได้รับแรงบันดาลใจจากซีรี่ส์*ร็อคแมน* แต่ใช้เลเวลสุ่มสร้างขึ้นอย่างเป็นระบบ อย่างไรก็ตาม ต่างจาก *20XX* ที่เกมดังกล่าวมีทั้งโหมดโรกไลก์เพอร์มาเดธ (ความตายถาวร) และ "โหมดเมกะ" ซึ่งเลเวลของเกมทั้งหมดจะถูกสร้างขึ้นล่วงหน้า และไม่เปลี่ยนแปลงเมื่อตายในเกม ทำให้ผู้เล่นได้รับประสบการณ์ที่คล้ายกับเกม*ร็อคแมน*มากกว่า เกมนี้เดินเรื่องตามตัวละครหลักที่เป็นแอนดรอยด์ของเกม *20XX* ได้แก่ นีนาและเอซที่ตื่นขึ้นหลังจากผ่านไปหนึ่งสหัสวรรษเพื่อค้นพบโลกที่เปลี่ยนไปอย่างไม่สามารถย้อนกลับได้หลังจากการถือกำเนิดของซินเธติกไมน์ ส่วนเกมเล่นระหว่างการพัฒนาได้รับการตอบรับอย่างดีจากนักวิจารณ์ ซึ่งกล่าวว่าเป็นการพัฒนาที่เหนือกว่าภาคก่อน

การพัฒนา
--------

หลังจากการบ่นเกี่ยวกับรูปแบบศิลปะของ *20XX* รูปแบบศิลปะดังกล่าวได้รับการปรับปรุงใหม่เพื่อให้ภาคต่อมีความคล้ายคลึงกับเกมเช่น*ร็อคแมน ZX* มากขึ้น ส่วนสไปรต์ได้รับการสร้างขึ้นโดยศิลปินจากเกม*โรกเลกาซี*ที่ชื่อกลาวเบอร์ โคทากิ

การตอบรับ
---------

ทีเจ เดนเซอร์ จากเว็บไซต์*แชกนิวส์*กล่าวถึงเกมนี้ว่า "รับรองว่าแฟน ๆ แพลตฟอร์มจะชอบใจไม่ว่าคุณจะขุดคุ้ยเกมแบบโรกหรือไม่ก็ตาม" ส่วนไมก์ มีนอตตี จากเว็บไซต์*เวนเจอร์บีต*กล่าวว่าเกมดังกล่าวมี "การบูสต์ภาพที่ดี" จากภาคก่อน

อ้างอิง
-------

1. ↑  Lada, Jenni (2020-09-10). "30XX Mega Mode Removes Permadeath Threat". *Siliconera* (ภาษาอังกฤษแบบอเมริกัน). เก็บจากแหล่งเดิมเมื่อ 2020-09-11. สืบค้นเมื่อ 2021-12-24.
2. ↑  Morton, Lauren (2021-02-17). "Roguelike platformer 30XX launches in early access". *Rock, Paper, Shotgun* (ภาษาอังกฤษ). สืบค้นเมื่อ 2021-12-24.
3. ↑  Wong, Alistair (2020-02-15). "Mega Man X-esque Roguelike 30XX is a Full Sequel to Fan Favorite 20XX". *Siliconera* (ภาษาอังกฤษแบบอเมริกัน). เก็บจากแหล่งเดิมเมื่อ 2020-02-15. สืบค้นเมื่อ 2021-12-24.
4. ↑  Denzer, TJ (2021-03-03). "30XX early access impressions - Bustin' bots in the far-off future". *Shacknews* (ภาษาอังกฤษ). เก็บจากแหล่งเดิมเมื่อ 2021-03-03. สืบค้นเมื่อ 2021-12-24.
5. ↑  Minotti, Mike (2020-02-13). "30XX is the sequel to Mega Man-inspired roguelike 20XX". *VentureBeat* (ภาษาอังกฤษแบบอเมริกัน). เก็บจากแหล่งเดิมเมื่อ 2020-02-13. สืบค้นเมื่อ 2021-12-24.
**ทนงศักดิ์ ภักดีเทวา** (28 สิงหาคม พ.ศ. 2478 - 23 พฤศจิกายน พ.ศ. 2550) นักร้องเพลงลูกกรุง นักแสดง อดีตหนึ่งในสามสมาชิกวง "สามศักดิ์" ร่วมกับ มีศักดิ์ นาครัตน์ และศักรินทร์ บุญญฤทธิ์ มีชื่อเสียงโด่งดังมาจากเล่นละครโทรทัศน์ช่อง 4 บางขุนพรหม มีเพลงที่เป็นที่นิยมมเช่น เพลงหอรักหอร้าง นกเอี้ยงจ๋า ไม่รักไม่ว่า ยามชัง อยู่เพื่อคอยเธอ เดือนต่ำดาวตก เข้าศึกษาระดับชั้นมัธยมศึกษาที่ โรงเรียนโยธินบูรณะ และ โรงเรียนวัดสุทธิวราราม

ประวัติ
-------

ทนงศักดิ์ ภักดีเทวา เดิมชื่อ หัสกรรม  เป็นบุตรของนายยอแสง ภักดีเทวา ครูโขนในสังกัดกรมศิลปากร กับนางสุลาลีวัลย์ สุวรรณทัต (ต่อมานางสุลาลีวัลย์ ได้สมรสใหม่กับ หม่อมเจ้าอติวงศ์วิวัสวัติ สุริยง เป็น หม่อมสุลาลีวัลย์ สุริยง ณ อยุธยา) 

ทนงศักดิ์ ภักดีเทวา สมรสกับนางกฤษณา ภักดีเทวา มีบุตร 5 คน บันทึกแผ่นเสียงครั้งแรกกับเพลง เอื้องดอกฟ้า  เคยได้รับรางวัลพระราชทานแผ่นเสียงทองคำ เมื่อ พ.ศ. 2509 และได้รับรางวัลพระราชทานทั้งสิ้น 3 ครั้ง 

ทนงศักดิ์ ภักดีเทวา เสียชีวิตเมื่อวันที่ 23 พฤศจิกายน พ.ศ. 2550 จากอาการปอดอักเสบและติดเชื้อในกระแสเลือด หลังจากเข้าโรงพยาบาลด้วยอาการโรคเส้นโลหิตในสมองแตก เมื่อเดือนพฤศจิกายน พ.ศ. 2544 และไม่ได้สติมานานถึง 6 ปี

ภาพจากละครเรื่องทหารเอกพระบัณฑูร สถานีโทรทัศน์ช่อง ๔ บางขุนพรหม บริษัทโทยโทรทัศน์จำกัด จากซ้ายไปขวา - 1.ไม่ทราบชื่อ 2.สมจินต์ ธรรมทัต 3.ไม่ทราบชื่อ 4.กำธร สุวรรณปิยะศิริ 5.จำรูญ หนวดจิ๋ม 6.ทนงศักดิ์ ภักดีเทวา

ผลงานภาพยนตร์
-------------

* เงิน เงิน เงิน (2508)
* ราชินีบอด (2514)
* ทหารเกณฑ์ ภาค 2 (2523)
* สื่อรักแสนรู้ (2523)
* ดวงใจกระซิบรัก (2529)
* หัวใจเดียวกัน (2529)
* รักจ๋ามาแล้วจ๊ะ (2530)

### ละครโทรทัศน์

* 2545 สามวัยอลเวง ช่อง 7
* 2543 รากนครา ช่อง 7
* 2541 อย่าลืมฉัน ช่อง 7
* 2541 บังเอิญรวยช่วยไม่ได้ ช่อง 5
* 2540 นิรมิต ช่อง 7
* 2539 ดั่งดวงหฤทัย ช่อง 7
* 2533 ข้าวนอกนา ช่อง 7
* 2529 แก้วราหู ช่อง 3
* 2526 เลื่อมสลับลาย ช่อง 7
* 2523 บางระจัน ช่อง 3

### มิวสิควีดีโอ

| ปี พ.ศ. | เพลง | นักร้อง | หมายเหตุ |
| --- | --- | --- | --- |
| 2536 | ทรมาน | อิทธิ พลางกูร | พ่อของพีทฯ |
| 2539 | ต้นไม้ของพ่อ | ธงชัย แมคอินไตย์ | คุณครู |

อ้างอิง
-------

1. 1 2 3  'ทนงศักดิ์ ภักดีเทวา' อำลาโลกอย่างสงบ
**วัดเขาพระศรีสรรเพชญาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี

วัดเขาพระศรีสรรเพชญาราม เดิมชื่อ **วัดเขาพระ** สันนิษฐานว่ามีมาตั้งแต่สมัยทวารวดี เพราะมีโบราณวัตถุหลายชิ้น เช่น พระพุทธไสยาสน์ พระพุทธรูปปางต่าง ๆ ซึ่งสลักจากเนื้อหิน พระพุทธรูปปางสมาธิสลักบนหินปูน ด้านล่างสลักเป็นรูปธรรมจักรและกวางหมอบ ปัจจุบันจัดแสดงอยู่ในพิพิธภัณฑสถานแห่งชาติอู่ทอง พระวิษณุศิลา 4 กร พระหัตถ์บนขวาถือจักร พระหัตถ์ล่างขวาถือตรีศูล พระหัตถ์บนซ้ายไม่ทราบแน่ชัดว่าถือสิ่งใด ส่วนพระหัตถ์ล่างซ้ายถือคทา ศิลปกรรมร่วมแบบเขมรในประเทศไทย เป็นต้น

วัดตั้งอยู่บนภูเขาขนาดย่อม มีบันไดเดินไปจะพบถ้ำประดิษฐานพระพุทธไสยาสน์ หลวงพ่อสังฆ์ ศรีสรรเพชญ์ บนยอดเขามีมณฑปประดิษฐานรอยพระพุทธบาทจำลอง แกะสลักจากหินเขียวธรรมชาติ รอยพระพุทธบาทจำลอง สันนิษฐานว่าเป็นศิลปะทวารวดีตอนปลายที่ได้รับอิทธิพลศิลปะขอม อายุราวพุทธศตวรรษที่ 16–17 และซากเจดีย์สมัยอยุธยา 1 องค์ เป็นเจดีย์ฐานสี่เหลี่ยมจัตุรัส ยาวกว้างด้านละ 8 เมตร ส่วนบนเป็นองค์ระฆังสมัยทวารวดี เป็นการก่อสร้างเจดีย์สมัยอยุธยา ซ้อนทับบนโบราณสถานสมัยทวารวดี มีจุดชมวิวของอำเภออู่ทอง

อ้างอิง
-------

1. ↑  "โบราณสถานเขาพระ". ศูนย์ข้อมูลกลางทางวัฒนธรรม.
2. ↑  "วัดเขาพระศรีสรรเพชญาราม".
3. ↑  "วัดเขาพระศรีสรรเพชญาราม". กระทรวงการท่องเที่ยวและกีฬา. คลังข้อมูลเก่าเก็บจากแหล่งเดิมเมื่อ 2021-06-24. สืบค้นเมื่อ 2021-06-22.

วิกิมีเดียคอมมอนส์มีสื่อที่เกี่ยวข้องกับ **วัดเขาพระศรีสรรเพชญาราม**
สามเหลี่ยมทองคำ (ประเทศอินเดีย)ตั้งอยู่ในอินเดียเดลีเดลีอาคราอาคราชัยปุระชัยปุระสามเหลี่ยมทองคำแห่งอินเดีย
**สามเหลี่ยมทองคำ**ของประเทศอินเดียเป็นวงจรการท่องเที่ยวซึ่งเชื่อมต่อเมืองหลวงเดลี, อาครา และชัยปุระ การเดินทางท่องเที่ยวโดยทั่วไปมักเริ่มจากเดลี ลงใน้ไปชมทัชมาฮาลในอาครา และไปสิ้นสุดที่ภูมิทัศน์ทะเลทรายในรัฐราชสถาน โดยทั่วไปมักเดินทางโดยรถโดยสารสองชั้น ในปัจจจุบันสามเหลี่ยมทองคำเป็นเส้นทางท่องเที่ยวที่ได้รับความนิยมและได้รับการแนะนำสูงมากในหมู่นักท่องเที่ยวซึ่งประกอบด้วยสเปกตรัมของความหลากหลายของอินเดีย เส้นทางเดินมีความยาวประมาณ 720 กิโลเมตรทางถนน แต่ละจุดห่างกันประมาณ 4 ถึง 6 ชั่วโมงโดยทางรถ

สถิติ
-----

ในปี 2018 ไซนุล อาบีดีนวิ่งตามเส้นทางสามเหลี่ยมทองคำเพื่อเรียกเงินบริจาคสำหรับกิจการช่วยผู้ถูกโจมตีทางเพศและด้วยกรด

อ้างอิง
-------

1. ↑  "The Complete Guide To: India's Golden Triangle". The Independent. 3 February 2007.
2. ↑  Editor, Ibr (2021-01-05). "FASTEST TO COVER GOLDEN TRIANGLE ON FOOT FOR A SOCIAL CAUSE". *IBR* (ภาษาอังกฤษแบบอเมริกัน). สืบค้นเมื่อ 2021-06-12. `{{cite web}}`: `|last=` มีชื่อเรียกทั่วไป (help)
**โกไดวา ช็อกโกแลตเทียร์** (Godiva Chocolatier) เป็นผู้ผลิตช็อคโกแลตระดับสูง ก่อตั้งขึ้นในเบลเยี่ยมในปี 1926 โกไดวาถูกซื้อไปโดยชาวตุรกี ชื่อ Yıldız โฮลดิ้ง ผู้เป็นเจ้าของ Ülker กรุ๊ป ในวันที่ 20 พฤศจิกายน 2007 โกไดวามีร้านค่าปลีกมากกว่า 600 ร้านค้าและยังมี ร้านค้าในประเทศสหรัฐอเมริกา แคนาดา ยุโรปและเอเชีย ปัจจุบันร้านโกไดวามีร้านค้าปลีกมากกว่า 10,000 แห่ง 

นอกจากนั้นช็อคโกแลตโกไดวายังขายในรูปแบบของทรัฟเฟิล กาแฟ โกโก้ บิสกิต จุ่มกับผลไม้และขนมหวาน เหล้าช็อคโกแลต แบบเชค (shake) ของขวัญแต่งงานและของขวัญปาร์ตี้ และยังสามารถจัดเป็นกระเช้าของขวัญได้อีกด้วย เอกลักษณ์- ของโกไดวาแพคเกจคือเป็นกล่องกระดาษแข็งเล็กๆ สีทองห่อช็อตโกแลต โกไดวายังผลิตช็อคโกแลตตามฤดูกาลและผลิตช็อคโกแลตบางรุ่นตามวันหยุดสำคัญต่างๆ ซึ่งผลิตจำนวนจำกัดและมีการใส่บรรจุภัณฑ์แบบพิเศษอีกด้วย

นอกจากนี้โกไดวานอกจากนี้ยังมีใบอนุญาตสำหรับการผลิตไอศครีม ชีสเค้ก ฝักกาแฟและเหล้าที่มาในรสชาติใกล้เคียงช็อคโกแลต

ประวัติ
-------

โกไดวาก่อตั้งขึ้นในปี 1926 ในกรุงบรัสเซลส์ ประเทศเบลเยี่ยม โดยโจเซฟ แดรปส์ เขาเปิดร้านขายเสื้อผ้าและเครื่องประดับ (บูติก) ของเขาครั้งแรกในแกรนด์เพลสที่กรุงบรัสเซลส์ภายใต้ชื่อที่ใช้ในปัจจุบัน ร้านโกไดวาที่เปิดนอกประเทศเบลเยี่ยมร้านแรกคือที่ ปารีส บน fashionable Rue St. Honoré in ในปี 1958 และในปี1966 ผลิตภัณฑ์ของบริษัท ฯ เข้ามาถึงประเทศสหรัฐอเมริกาที่ที่มีแต่สินค้าและห้างสรรพสินค้าหรูหรา ในปีต่อมาปีบริษัทถูกซื้อโดย บริษัท Campbel Soup และในปี 1972 ร้านโกไดวาบูติกร้านแรกได้เปิดขึ้นในทวีปอเมริกาเหนือในนิวยอร์กฟิฟท์อเวนิว

โดยในปี 2007 โกไดวามียอดขายปีละประมาณ 500 ล้านดอลล่า และในเดือนสิงหาคมปีเดียวกัน บริษัท Campbell Soup ประกาศว่ามันเป็น "การสำรวจทางเลือกเชิงกลยุทธ์ คือการถอนทุนที่เป็นไปได้สำหรับธุรกิจของโกไดวา ช็อคโกแลตเทียร์" บริษัท ฯ กล่าวว่า "ธุรกิจช็อคโกแลตพรีเมี่ยมไม่เข้ากับกลยุทธ์ของแคมป์เบลซึ่งมองถึงมื้ออาหารที่ง่าย." 
วันที่ 20 ธันวาคม ปี 2007 แคมป์เบลประกาศว่าจะลงนามในข้อตกลงที่จะขายโกไดวาให้กับ Yıldız Holding โดยตั้งอยู่ในอิสตันบูล ประเทศตุรกี ซึ่งเป็นเจ้าของของ Ülker กรุ๊ป และเป็นผู้ผลิตสินค้าอุปโภคบริโภคที่ใหญ่ที่สุดในอุตสาหกรรมอาหารตุรกี การเข้าซื้อกิจการเสร็จสมบูรณ์เมื่อวันที่ 18 มีนาคม 2008 มูลค่า 850 ล้านดอลล่า

โกไดวาในปัจจุบัน
----------------

A Hong Kong branch
โกไดวายังคงเปิดให้บริการมากกว่า 450 ร้านค้าทั่วโลก บริษัท ประกาศจดหมายหกฤดูกาลสั่งทำแคตตาล็อกต่อปีในประเทศสหรัฐอเมริกาและเปิดการสั่งซื้อผลิตภัณฑ์ออนไลน์และทางโทรศัพท์ ช็อคโกแลตโกไดวายังมีจำหน่ายในห้างสรรพสินค้าท้องถิ่นและร้านค้าขนาดเล็ก 
โกไดวาเปิด คาเฟ่โกไดวา ในเดือนพฤษภาคม ปี 2012 ในห้างสรรพสินค้าแฮรอดส์ในกรุงลอนดอน บริษัทยังมีร้านอยู่ในแฮร์รอดส์ฟู้ดฮอลอีกด้วย

ในประเทศไทย โกไดวาเปิดสาขาแรกที่กรูฟ แอท เซ็นทรัลเวิลด์ เมื่อเดือนตุลาคม 2016 และมีแผนเปิดในศูนย์การค้าสยามพารากอน และห้างสรรพสินค้าเซ็นทรัลชิดลม ในเดือนธันวาคมปีเดียวกัน
ภาพ "แม่พระและพระกุมาร" โดย ฟีลิปโป ลิปปี
**พระกุมารเยซู** (อังกฤษ: Child Jesus; Infant Jesus; Baby Jesus) คือพระเยซูปางกุมารในช่วงอายุตั้งแต่แรกประสูติจนถึงมีอายุได้ 12 ปี เพราะตามธรรมเนียมยิวสมัยนั้นถือว่าอายุ 13 ปี ขึ้นไปจัดเป็นวัยผู้ใหญ่

ประวัติการบูชา
--------------

คริสต์ศาสนิกชนนิกายโรมันคาทอลิกถือว่าการอุทิศตนศรัทธาต่อพระกุมารเยซูเกิดขึ้นตั้งแต่พระเยซูประสูติ โดยเชื่อว่าพระนางมารีย์พรหมจารีและนักบุญโยเซฟได้อุทิศตนเป็นคนแรก ต่อมาคนเลี้ยงแกะและโหราจารย์ทั้ง 3 ก็มานมัสการพระกุมารเยซูด้วย

ในสมัยต่อ ๆ ความศรัทธาต่อพระเยซูปางกุมารยังคงแพร่หลายอยู่อย่างต่อเนื่อง นักบุญที่อุทิศตนต่อพระกุมารเยซูมีหลายองค์ ได้แก่ นักบุญคริสโตเฟอร์ นักบุญแอนโทนีแห่งปาดัว นักบุญนีโกลาแห่งโตเลนตีโน นักบุญเตเรซาแห่งอาบีลา นักบุญเตแรซแห่งลีซีเยอ เป็นต้น คริสตจักรโรมันคาทอลิกกำหนดวันฉลองหลายวันเกี่ยวกับพระกุมารเยซู ได้แก่ วันสมโภชพระคริสตสมภพ วันฉลองครอบครัวศักดิ์สิทธิ์ วันฉลองการถวายพระกุมารในพระวิหาร และให้เดือนมกราคมทั้งเดือนเป็นช่วงเวลาแห่งการเฉลิมฉลองพระกุมารเยซู

งานศิลปะ
--------

ศิลปะเกี่ยวกับพระกุมารเยซูเริ่มแพร่หลายมาตั้งแต่คริสต์ศตวรรษที่ 3 หรือ 4 มีทั้งแบบจิตรกรรม ประติมากรรม โดยทั่วไปมักเป็นรูปในเหตุการณ์การประสูติของพระเยซู มีพระนางมารีย์พรหมจารีและนักบุญโยเซฟร่วมอยู่ในภาพเหตุการณ์ด้วย 

งานศิลปะชุดสำคัญที่มีภาพพระกุมารเยซู ได้แก่

* แม่พระและพระกุมาร
* การนมัสการของโหราจารย์
* การถวายพระกุมารในพระวิหาร
* พระเยซูหนีไปอียิปต์
* พระเยซูในหมู่นักปราชญ์

อ้างอิง
-------

1. 1 2  "ความศรัทธาต่อพระกุมารเยซู". สมณองค์กรสนับสนุนงานแพร่ธรรม ประเทศไทย. สืบค้นเมื่อ 4 กันยายน 2556. `{{cite web}}`: ตรวจสอบค่าวันที่ใน: `|accessdate=` (help)
2. ↑  *Signs & symbols in Christian art*, George Ferguson, 1966, Oxford University Press US, p.76
**พระเจ้ากรุงจีน** หรือ **จักรพรรดิจีน** (จีน: 皇帝; พินอิน: *Huángdì* *หวงตี้*; ฮกเกี้ยน: ฮ่องเต้; แต้จิ๋ว: อ้วงตี่) คือประมุขจักรวรรดิจีน โดยมีจักรพรรดิฉินฉื่อ เป็นจักรพรรดิพระองค์แรก ก่อนสมัยราชวงศ์ฉิน ประเทศจีนได้ถูกแบ่งเป็นแว่นแคว้นต่าง ๆ มากมาย และแต่ละแคว้นจะมีผู้ปกครอง เรียกว่า **อ๋อง** (จีน: 王; พินอิน:wáng) ซึ่งแปลว่า พระมหากษัตริย์ แต่ต่อมาหลังจากอ๋องแห่งแคว้นฉินได้รวบรวมแว่นแคว้นต่าง ๆ เป็นหนึ่งเดียวจึงสถาปนาแผ่นดินเป็นจักรวรรดิจีน และประกาศใช้เป็นพระนามคำนำหน้าว่าจักรพรรดิ คือจักรพรรดิฉินฉื่อ 

ตั้งแต่สมัยราชวงศ์ฉิน ฮ่องเต้ได้รับการเคารพในฐานะโอรสแห่งสวรรค์ คือเปรียบเสมือนได้รับอำนาจจากสวรรค์มาให้ปกครองประชาชน ตามหลักการ "สูงสุดโอรสสวรรค์ ล่างสุดนั้นประชาราษฎร" (最高的是天子，最低的是人民) การสืบทอดตำแหน่งฮ่องเต้มักอยู่ในรูปแบบจากบิดาไปยังบุตร 

โดยคำว่า หวังตี้ ถ้าแปลตรงตัวจะสามารถแปลได้ว่า "ผู้ปกครองที่ยิ่งใหญ่" (หวง 皇 - ผู้ทรงศักดิ์/Imperial, ตี้ 帝 - องค์อธิปัตย์/Sovereign) โดยนำมาจากพระนามจักรพรรดิองค์แรก คือ จักรพรรดิฉินฉื่อ (秦始皇帝) 

หลังจากนั้นตำแหน่งจักรพรรดิก็ดำรงอยู่มานับพันปีซึ่งตั้งแต่ราชวงศ์ฉิน ราชวงศ์ฮั่น ราชวงศ์จิ้น ราชวงศ์สุย ราชวงศ์ถัง ราชวงศ์ซ่ง ราชวงศ์หยวน ราชวงศ์หมิง โดยมาสิ้นสุดที่ราชวงศ์ชิง เนื่องจากบริหารบ้านเมืองล้มเหลว และยังถูกประเทศต่างชาติรุกราน เป็นเหตุให้ประเทศจีนเกิดการปฏิรูปการปกครองจากระบอบระบอบสมบูรณาญาสิทธิราชย์มาเป็นประชาธิปไตยแบบสาธารณรัฐ ตำแหน่งจักรพรรดิจึงสิ้นสุดลงเมื่อวันที่ 12 กุมภาพันธ์ ค.ศ. 1912

ฮ่องเต้พระองค์สุดท้ายของประเทศจีนคือ จักรพรรดิฮงเซี่ยนหรือหยวน ซื่อไข่ แต่ไม่ได้รับการยอมรับจากประชาชน โดยฮ่องเต้พระองค์สุดท้ายที่ได้รับการยอมรับจากประชาชนคือ จักรพรรดิผู่อี๋แห่งราชวงศ์ชิง

ดูเพิ่ม
-------

* รายพระนามจักรพรรดิจีน
* ความเชื่อเรื่องการสร้างโลกของจีน

หมายเหตุ
--------

1. ↑  ตอนที่ผู่อี๋ (ในฐานะจักรพรรดิเซวียนถ่ง) ดำรงตำแหน่งจักรพรรดิราชวงศ์ชิงองค์สุดท้าย มีบุคคลจำนวนมากที่อ้างสิทธิ์เป็นจักรพรรดิจีนหลังพระองค์สละราชสมบัติใน ค.ศ. 1912 ใน ค.ศ. 1915 ยฺเหวียน ชื่อไข่อ้างสิทธิ์เป็นจักรพรรดิและก่อตั้งจักรวรรดิจีน ซึ่งสิ้นสุดลงจากสงครามคุ้มชาติ ใน ค.ศ. 1917 ผู่อี๋ฟื้นฟูตำแหน่งจักรพรรดิราชวงศ์ชิง แล้วใน ค.ศ. 1934 ผู่อี๋กลายเป็นจักรพรรดิคังเต๋อและปกครองประเทศแมนจูในภาคตะวันออกเฉียงเหนือของจีนจนกระทั่งล่มสลลายใน ค.ศ. 1945

อ้างอิง
-------

อ่านเพิ่ม
---------

* Paludan, Ann (1998). *Chronicle of the Chinese Emperors: The Reign-by-Reign Record of the Rulers of Imperial China*. New York: Thames and Hudson. ISBN 0-500-05090-2.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **จักรพรรดิจีน**

* PRC Qin Shi Huang site
แฮมที่รับประทานในวันคริสต์มาส
แฮมคริสต์มาสของสวีเดนแบบดั้งเดิม
 **แฮมคริสต์มาส** (อังกฤษ: Christmas ham) หรือ **แฮมยูล** (อังกฤษ: Yule ham) เป็นแฮมที่มักรับประทานในอาหารเย็นของวันคริสต์มาสหรือในช่วงเทศกาลยูลในยุโรปเหนือและซีกโลกภาษาอังกฤษ รูปแบบการเตรียมการจะแตกต่างกันไปตามสถานที่และเวลา

ธรรมเนียมการรับประทานแฮมเชื่อกันว่าวิวัฒนาการมาจากพิธีกรรมของเพเกินกลุ่มชนเจอร์แมนิกที่บูชายัญหมูป่าที่เรียกว่า sonargöltr ถวายแด่เฟรย์เทพของนอร์สในช่วงเทศกาลเก็บเกี่ยว

เป็นที่รู้กันว่าชาวโรมันรับประทานอาหารต่าง ๆ ในช่วงเทศกาลแซตเทอร์นาเลีย ซึ่งอาหารอย่างหนึ่งคือลูกหมูย่าง พระสันตะปาปาซิกซ์ตุสที่ 3 ยืนหยัดในปี ค.ศ. 435 ว่าคริสต์ศาสนิกชิกควรรับประทานเนื้อหมูในวันคริสต์มาสเพื่อให้แตกต่างจากชาวยิวซึ่งถือว่าเนื้อหมูเป็นสิ่งต้องห้าม

อ้างอิง
-------

1. ↑  Tidholm, P.; Lija, A. (2014). "Culture-Tradition: Christmas: A Family Affair". *Sweden.se*.
2. ↑  Simek, Rudolf (1998). *Die Wikinger*. Verlag C.H.BECK oHG. doi:10.17104/9783406616242. ISBN 978-3-406-61624-2.
3. ↑  "Hyödynnä joulukinkun jämät BBQ-spagettikastikkeessa". 18 August 2023.

บรรณานุกรม
----------

* Tidholm, P.; Lija, A. (2014). "Culture-Tradition: Christmas: A Family Affair". *Sweden.se*.
**วีนัสแห่งวิลเลนดอร์ฟ** (อังกฤษ: Venus of Willendorf) เป็นจุลประติมากรรมวีนัส (Venus figurine) สูง 11 เซนติเมตร คาดว่าสร้างเมื่อประมาณ 28,000 ถึง 25,000 ปีก่อนสากลศักราช คนงานชื่อ โยฮันน์ วีรัน (Johann Veran) ค้นพบเมื่อ ค.ศ. 1908 หรือ ยอเซฟ วีรัม (Josef Veram) ระหว่างการขุดค้นของนักโบราณคดี Josef Szombathy, Hugo Obermaier และ Josef Bayer ณ สถานที่ตั้งยุคหินเก่าใกล้วิลเลนดอร์ฟซึ่งเป็นหมู่บ้านในรัฐโลเวอร์ออสเตรีย วีนัสแห่งวิลเลนดอร์ฟแกะสลักจากหินปูนเนื้อเม็ดไข่ปลาที่ไม่ใช่หินที่พบได้ในพื้นที่ และแต้มด้วยดินเหลืองสีแดง (red ochre) ขณะนี้จุลประติมากรรมอยู่ที่พิพิธภัณฑ์ธรรมชาติวิทยา (Naturhistorisches Museum) ในเมืองเวียนนา ประเทศออสเตรีย

การระบุวันที่ที่ทำขึ้น
----------------------

โมเดล 3 มิติ
เชื่อว่าจุลประติมากรรมชิ้นนี้แกะสลักขึ้นในยุคหินเก่าซึ่งเป็นยุคก่อนประวัติศาสตร์เริ่มประมาณ 30,000 ปีก่อนสากลศักราช

การตีความและจุดประสงค์
----------------------

ในช่วงคริสต์ศตวรรษที่ 19 และต้นคริสต์ศตวรรษที่ 20 มีการค้นพบรูปสลักที่คล้ายกัน ซึ่งในทางโบราณคดีเรียกว่า "จุลประติมากรรมวีนัส" เพราะความเชื่อที่ว่า รูปเลียนแบบผู้หญิงเปลือยที่มีลักษณะทางเพศที่โดดเด่นเกินจริงมักเป็นตัวแทนของเครื่องรางความอุดมสมบูรณ์ โดยน่าจะแสดงถึงพระแม่ (mother goddess) แต่การใช้คำว่าวีนัสนี้เป็นเพียงการอุปมา และนักวิชาการบางคนไม่ยอมรับชื่อนี้ และเรียกรูปสลักว่า "ผู้หญิงแห่งวิลเลนดอร์ฟ" หรือ "ผู้หญิงจากวิลเลนดอร์ฟ" แทน เพราะจุลประติมากรรมชิ้นนี้มาก่อนวีนัสที่เป็นเทพเจ้าโรมันหลายพันปี

อ้างอิง
-------

1. ↑  Nude Woman (Venus of Willendorf) เก็บถาวร 2014-11-13 ที่ เวย์แบ็กแมชชีน, Smarthistory
2. ↑  Antl-Weiser, Walpurga. "The anthropomorphic figurines from Willendorf" (PDF). Niederösterreichischen Landesmuseum. สืบค้นเมื่อ 24 December 2012.
3. ↑  Geoffrey Bibby (1956) *The Testimony of the Spade*, p.139, Alfred A. Knoff, New York
4. ↑  Venus of Willendorf Christopher L. C. E. Witcombe, 2003.
5. 1 2  John J Reich; Lawrence Cunningham (2013) *Culture and Values: A Survey of the Humanities*, 8th Ed. Andover, Belmont, CA ISBN 978-1-133-95122-3
6. ↑  Witcombe, Christopher (2003) *Venus of Willendorf* เก็บถาวร 2004-04-03 ที่ เวย์แบ็กแมชชีน, retrieved 2008
7. ↑  Venus of Wllendorf, Encyclopædia Britannica; *Dictionary of Women Artists*.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **วีนัสแห่งวิลเลนดอร์ฟ**

* Christopher L. C. E. Witcombe, "Women in Prehistory:Venus of Willendorf" เก็บถาวร 2004-04-03 ที่ เวย์แบ็กแมชชีน.
* Don Hitchcock (Don's Maps): "Venus figures from the Stone Age - The Venus of Willendorf"
* *The Invisible Sex: Uncovering the True Roles of Women in Prehistory* by J.M. Adovasio, Olga Soffer and Jake Page, ISBN 978-0-06-117091-1, gives a new 'view' of *headdress* as possible model for weaving a basket; Lauran Miller review at Salon.com:

พิกัดภูมิศาสตร์: 48°19′N 15°23′E﻿ / ﻿48.317°N 15.383°E﻿ / 48.317; 15.383
ในทฤษฎีจำนวนและ combinatorics พาร์ติชันของจำนวนเต็มบวก n หรือที่เรียกว่าพาร์ติชันจำนวนเต็มเป็นวิธีการเขียน n เป็นผลรวมของจำนวนเต็มบวก ผลรวมสองรายการที่แตกต่างกันตามลำดับของพาร์ทิชันเดียวกันเท่านั้น (ถ้าคำสั่งมีความสำคัญผลรวมจะกลายเป็นองค์ประกอบ) ตัวอย่างเช่น 4 สามารถแบ่งพาร์ติชันได้ 5 วิธีดังนี้

4

3 + 1

2 + 2

2 + 1 + 1

1 + 1 + 1 + 1

องค์ประกอบที่ขึ้นอยู่กับลำดับที่ 1 + 3 เป็นพาร์ติชันเดียวกับ 3 + 1 ในขณะที่องค์ประกอบที่แตกต่างกัน 2 + 1 + 2 + 1 และ 1 + 1 + 2 หมายถึงพาร์ติชันเดียวกัน 2 + 1 + 1
ข้อสรุปในพาร์ทิชันเรียกอีกอย่างหนึ่งว่า จำนวนพาร์ทิชันของ n จะได้จากฟังก์ชันพาร์ทิชัน p (n) ดังนั้น p (4) = 5. สัญกรณ์λ⊢ n หมายความว่าλเป็นพาร์ติชันของ n
พาร์ติชันสามารถแสดงภาพได้ด้วยไดอะแกรม Diagrams หรือ Ferrers พวกเขาเกิดขึ้นในหลายสาขาของคณิตศาสตร์และฟิสิกส์รวมทั้งการศึกษาสมมาตรพหุนามกลุ่มสมมาตรและทฤษฎีการแสดงกลุ่มโดยทั่วไป

##### **ตัวอย่าง**

พาร์ติชันของ 5 มี 7 แบบ คือ

5

4 +1 

3 + 2 

3 + 1 + 1 

2 + 2 + 1 

2 + 1 + 1 + 1 

1 + 1 + 1 + 1 + 1 

ในบางแหล่งพาร์ทิชันจะถือว่าเป็นลำดับของ summands มากกว่าเป็นการแสดงออกที่มีเครื่องหมายบวก ยกตัวอย่างเช่นพาร์ติชัน 2 + 2 + 1 อาจเขียนแทนเป็น tuple (2, 2, 1) หรือในแบบกระชับมากยิ่งขึ้น (2² ,1) โดยที่ superscript แสดงจำนวน repetitions ของคำตอบ

### ตัวอย่างโค้ดการแบ่งของพาร์ติชัน

```
def partition(n, c=[], k=1):  
    if n == 0:
        yield c
    for i in range(k, n + 1):
        for p in partition(n - i, c + [i], i):
            yield p

# Example: Partition 10 as a sum of integers
for j in partition(5):
    print ' + '.join(map(str, j))

```

ดูเพิ่ม
-------

* พาร์ติชั่นของเซต
**การก่อรัฐประหารในประเทศอียิปต์ ปี ค.ศ. 1952** ยังเป็นที่รู้จักกันคือ **การก่อรัฐประหาร ปี ค.ศ. 1952** หรือ**การปฏิวัติวันที่ 23 กรกฎาคม** ได้เริ่มต้นขึ้นเมื่อวันที่ 23 กรกฎาคม ค.ศ. 1952 โดยขบวนการเจ้าหน้าที่อิสระ กลุ่มของเจ้าหน้าที่กองทัพภายใต้การนำโดยมุฮัมมัด นะญีบและญะมาล อับดุนนาศิร การก่อรัฐประหารครั้งแรกนี้ได้มีวัตถุประสงค์เพื่อการโค่นล้มพระเจ้าฟารูก

เหตุการณ์
---------

อย่างไรก็ตาม,ขบวนการได้มีความทะเยอทะยานทางการเมืองมากขึ้น และในไม่ช้าก็ต้องดำเนินการยกเลิกรัฐธรรมนูญราชาธิปไตยและพวกขุนนางของอียิปต์และซูดาน ก่อตั้งสาธารณรัฐ ยุติการยึดครองอียิปต์ของอังกฤษ และรักษาความเป็นเอกราชของซูดาน(ก่อนหน้านี้เคยเป็นอำนาจปกครองดินแดนร่วมกันของอังกฤษ-อียิปต์) รัฐบาลของฝ่ายปฏิวัติได้ใช้ชาตินิยมอย่างเด็ดเดี่ยว วาระการต่อต้านลัทธิจักรวรรดินิยม ซึ่งมาเพื่อแสดงออกโดยผ่านลัทธิชาตินิยมของชาวอาหรับและการวางตัวเป็นกลางระหว่างประเทศ

การก่อรัฐประหารครั้งนี้ต้องเผชิญหน้ากับภัยคุกคามจากมหาอำนาจตะวันตก โดยเฉพาะอย่างยิ่งคือสหราชอาณาจักร ซึ่งได้ยึดครองอียิปต์ตั้งแต่ปี ค.ศ. 1882 และฝรั่งเศส ทั้งสองประเทศต่างก็ได้ระมัดระวังการลุกขึ้นของพวกที่มีความรู้สึกชาตินิยมในดินแดนภายใต้การควบคุมของพวกเขาทั่วโลกอาหรับและแอฟริกา ด้วยสถานะสงครามอย่างต่อเนืองกับอิสราเอลก็ได้มีความท้าทายอย่างมากเช่นกัน ในขณะที่เจ้าหน้าที่อิสระได้สร้างความเข้มแข็งของอียิปต์ในการสนับสนุนชาวปาเลสไตน์ ทั้งสองประเด็นนี้ตได้มีการประชุมหารือในสีปีภายหลังจากก่อรัฐประหาร เมื่ออียิปต์ได้ถูกรุกรานโดยอังกฤษ ฝรั่งเศส และอิสราเอลในวิกฤตการณ์คลองสุเอซ ปี ค.ศ. 1956 แม้ว่าจะมีการสูญเสียทางทหารอย่างใหญ่หลวง สงครามครั้งนี้ได้ถูกมองว่าเป็นชัยชนะทางการเมืองของอียิปต์ โดยเฉพาะอย่างยิ่งเมื่อได้ปล่อยให้คลองสุเอซอยู่ภายใต้การควบคุมของอียิปต์โดยไม่มีใครโต้แย้งเป็นครั้งแรกตั้งแต่ปี ค.ศ. 1875 ได้ลบสิ่งที่ถูกมองว่าเป็นสัญลักษณ์ของความอัปยศของชาติ สิ่งนี้ได้รับความสนใจที่เพิ่มมากขึ้นของการปฏิวัติในประเทศอาหรับและประเทศอื่นๆในทวีปแอฟริกา

หลังจากสิ้นสุด
--------------

การปฏิรูปที่ดินขายส่ง และโครงการอุตสาหกรรมขนาดใหญ่ได้ริเริ่มขึ้นในทศวรรษแรกและครึ่งหนึ่งของการรัฐประหาร ซึ่งนำไปสู่ช่วงเวลาที่ไม่เคยเกิดขึ้นของการสร้างโครงสร้างพื้นฐานและการทำให้เป็นเมือง ในปี ค.ศ. 1960 ลัทธิสังคมนิยมของชาวอาหรับได้กลายเป็นประเด็นสำคัญ ได้ทำให้อียิปต์กลายเป็นประเทศที่มีเศรษฐกิจตามที่ได้วางแผนเอาไว้จากส่วนกลาง ทางการได้หวาดกลัวต่อพวกที่นิยมตะวันตก การต่อต้านการปฏิวัติ ความคลั่งไคลทางศาสนาภายในประเทศ การแทรงแซงที่มีศักยภาพของคอมมิวนิสต์ และความขัดแย้งกับอิสราเอลล้วนต่างได้อ้างถึงเหตุผลที่รุนแรงและจำกัดที่ยาวนานต่อคู่แข่งทางการเมือง และการห้ามระบบหลายพรรค ข้อจำกัดต่อการเคลื่อนไหวทางการเมืองเหล่านี้จะยังคงดำเนินต่อไปจนกระทั่งประธานาธิบดี อันวัร อัสซาดาต ตั้งแต่ปี ค.ศ. 1970 เป็นต้นมา ในช่วงระหว่างนโยบายการปฏิวัติจำนวนมากได้ปรับขนาดลงหรือย้อนกลับ

ความสำเร็จในช่วงแรกของการก่อรัฐประหารได้สนับสนุนขบวนการชาตินิยมในประเทศอาหรับและประเทศอื่นในแอฟริกา เช่น แอลจีเรียและเคนยา ซึ่งได้มีการประท้วงต่อต้านอาณานิคมในจักรวรรดิยุโรป นอกจากนี้ยังได้เป็นแรงบันดาลใจในการโค่นล้มระบอบราชาธิปไตยและรัฐบาลในภูมิภาคและทวีป

การปฏิวัติครั้งนี้ได้ถูกนำมาเป็นวันเฉลิมฉลองที่รำลึกในแต่ละปีของวันที่ 23 กรกฎาคม
**สถานีโทรทัศน์แห่งชาติมาเก๊า** (โปรตุเกส: *TDM - Teledifusão de Macau, S. A.* ชื่อย่อ : TDM) (จีน: 澳門廣播電視股份有限公司) เป็นผู้ให้บริการวิทยุกระจายเสียงและแพร่ภาพสาธารณะในเขตบริหาพิเศษมาเก๊า แห่ง สาธารณรัฐประชาชนจีน โดยมีช่องทีวีดาวเทียม 1 ช่อง และ ช่องสัญญาณวิทยุ 2 ช่อง เป็นผู้ให้บริการช่อง TDM แก่ผู้ชมในท้องถิ่นโดยมีเนื้อหาหลากหลายในภาษาทางการจีน และ โปรตุเกส ซึ่งมีสองภาษาในมาเก๊า รวมทั้งมีช่วงเวลาสำหรับรายการภาคภาษาอังกฤษ และอินโดนีเซีย และภาษาตากาล็อก (ฟิลิปปินส์) ซึ่งสะท้อนให้เห็นถึงลักษณะความหลากหลายทางวัฒนธรรมของเมืองโดย 95% ของประชากรเป็นชาวจีนและอีก 5% เป็นชาวโปรตุเกสและกลุ่มชาติพันธุ์อื่น ๆ

ในยุคสื่อใหม่ TDM ได้ขยายบริการโดยการพัฒนาแพลตฟอร์มมัลติมีเดียรวมถึงเว็บไซต์อย่างเป็นทางการ (tdm.com.mo) แอปบนอุปกรณ์เสมาร์ทโฟน (TDM App) โซเชียลมีเดีย และ แพลตฟอร์มแชร์เนื้อหาทำให้ผู้เข้าชมในท้องถิ่นและต่างประเทศสามารถเข้าถึงได้ทันที ถึงข้อมูลเกี่ยวกับมาเก๊า

TDM ส่งสัญญาณโทรทัศน์ทั้งแปดช่องจากจีนแผ่นดินใหญ่ รวมถึง CCTV-1, CCTV-13, CGTN, CGTN Documentery, SETV, หูหนานทีวีเวิลด์, และ GDTV World

แหล่งข้อมูล
-----------

* Website เก็บถาวร 2012-04-03 ที่ เวย์แบ็กแมชชีน (จีน)
* Website (โปรตุเกส)
* Website เก็บถาวร 2010-08-17 ที่ เวย์แบ็กแมชชีน (อังกฤษ)
**สุริยัน** (Suriyan) คือชื่อของระบบปฏิบัติการในลักษณะของลินุกซ์ที่ปัจจุบันพัฒนาต่อมาจากอูบุนตูโดยเพิ่มความสามารถภาษาไทย พัฒนาโดยฝ่ายโอเพนซอร์ส สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) หรือ ซิป้า โดยจะเจาะจงกลุ่มเป้าหมายสำหรับผู้ใช้ทั่วไป ทั้งการใช้ที่บ้าน ที่สำนักงาน ในสถานศึกษา สำหรับคอมพิวเตอร์ส่วนบุคคล ในรูปแบบคอมพิวเตอร์แบบตั้งโต๊ะและคอมพิวเตอร์พกพา รุ่นเสถียรล่าสุดคือ 54.10

เหตุมีชื่อว่า สุริยัน นั้นเป็นเพราะมีโครงการคู่กันที่เชื่อว่า จันทรา ซึ่งเป็นโครงการรวมโปรแกรมโอเพนซอร์สของไมโครซอฟท์วินโดวส์ โดยมีการพัฒนาต่อเนื่องกว่า สุริยัน ในปัจจุบันเมื่อได้รับการยอมรับมาขึ้นได้เปลี่ยนชื่อเป็น ไทยโอเอส

ตั้งแต่ 20 สิงหาคม พ.ศ. 2555 (วันที่แจ้งข่าว) โครงการนี้ได้ยุติการพัฒนา ด้วยเหตุผลว่าสำนักงานฯ ไม่จำเป็นต้องพัฒนาผลิตภัณฑ์ของตัวเอง ควรส่งเสริมผลิตภัณฑ์ของผู้ประกอบการแทน

ประวัติ
-------

โครงการสุริยัน ลินุกซ์ เป็นความต้องการของซิป้า ที่จะทำให้ผู้ใช้งานคอมพิวเตอร์ในประเทศไทยลดการใช้งานซอฟต์แวร์พาณิชย์ที่ผิดกฎหมายและเป็นการลดการค่าใช้จ่ายของประเทศ สร้างความยั่งยืนให้กับประเทศไทย เปิดตัวโครงการครั้งแรกในงาน ICT Export 2007 จัดในช่วงเดือนกันยายน พ.ศ. 2548 ในบูตของสำนักงานส่งเสริมอุตสาหกรรมซอฟต์แวร์แห่งชาติ หรือ ซีป้า ในขณะมีเพียงแผ่นจันทราเท่านั้นที่ได้รับการแจกจ่าย ส่วนแผ่นของสุริยัน ผู้สนใจต้องทำการลงชื่อแล้วการแจกจ่ายจะดำเนินการต่อไปหลังจากแผ่นต้นแบบเสร็จแล้ว หลังจากนั้นมีทบทวนกันใหม่อีกครั้งเกี่ยวกับโครงการในสายพัฒนาเพราะว่าไม่ต้องการให้ซ้ำซ้อนกับลินุกซ์ทะเลของเนคเทค

รุ่นของสุริยัน
--------------

* Suriyan 52.04
* Suriyan 52.10
* Suriyan 53.04
* Suriyan 53.10
* Suriyan 54.04
* Suriyan 54.10
* Suriyan 55.04

ดูเพิ่ม
-------

* ลินุกซ์ทะเล
* จันทรา
* ไทยโอเอส
* สำนักงานส่งเสริมอุตสาหกรรมซอฟต์แวร์แห่งชาติ
* อูบุนตู

อ้างอิง
-------

1. ↑  "Suriyan Repository". คลังข้อมูลเก่าเก็บจากแหล่งเดิมเมื่อ 2012-09-23. สืบค้นเมื่อ 2012-09-14.
2. ↑  ทิ้งท้ายโครงการ Suriyan และ Chantra

ข้อมูลเพิ่มเติม
---------------

* เว็บทางการของระบบปฏิบัติการสุริยัน เก็บถาวร 2011-09-26 ที่ เวย์แบ็กแมชชีน
* การใช้งานระบบปฏิบัติการสุริยัน เก็บถาวร 2012-05-13 ที่ เวย์แบ็กแมชชีน
ศูนย์อาหารในนครโยโกฮามะ ประเทศญี่ปุ่น

ราเม็งทงกตสึใส่กระเทียมดำและพริกดำจากแผงขายราเม็งในพิพฺิธภัณฑ์
**พิพิธภัณฑ์ราเม็งชินโยโกฮามะ** (ญี่ปุ่น: 新横浜ラーメン博物館; โรมาจิ: *Shin-Yokohama Rāmen Hakubutsukan*) เป็นศูนย์อาหารที่เปิดทำการในปี พ.ศ. 2537 ตั้งอยู่ในย่านชินโยโกฮามะของเขตโคฮากุ นครโยโกฮามะ ประเทศญี่ปุ่น

"พิพิธภัณฑ์" หรือที่เรียกอีกอย่างว่าเป็นศูนย์อาหารสร้างให้สำหรับซุปบะหมี่ราเม็งญี่ปุ่นโดยเฉพาะ ภายในพิพิธภัณฑ์มีการจำลองในขนาดย่อม ๆ ของกรุงโตเกียวในปี ค.ศ. 1958 ซึ่งเป็นปีที่บะหมี่กึ่งสำเร็จรูปถูกคิดค้นขึ้น ภายในพิพิธภัณฑ์ประกอบด้วยร้านราเม็งชื่อดังตั้งแต่คีวชูไปจนถึงฮกไกโด เช่นร้านอิเดะโชเต็ง, ชินาโซบายะ, เคยากิ, ริวชันไฮ, ฮาจิยะ, ฟูกูจัง และโคมูราซากิ ในปี พ.ศ. 2556 พิพิธภัณฑ์ได้เพิ่มสาขาของร้านอาหารอเมริกาชื่ออิเกเม็งฮอลลีวูดเข้ามาด้วย แต่ภายหลังปิดสาขาไปในเดือนมิถุนายน พ.ศ. 2557

พิพิธภัณ์ฑอยู่ในระยะที่สามารถเดินได้จากสถานีชินโยโกฮามะและมีธีมแบบยุคโชวะ

ดูเพิ่ม
-------

* พิพิธภัณฑ์บะหมี่ถ้วยโยโกฮามะ
* ถนนราเม็ง

อ้างอิง
-------

1. ↑  "ハリウッド発！逆輸入ラーメンが日本初上陸!? - 最新情報 - 新横浜ラーメン博物館". Raumen.co.jp. 2013-04-01. สืบค้นเมื่อ 2014-05-24.
2. ↑  "6月1日（日）ラー博卒業 - 最新情報 - 新横浜ラーメン博物館". Raumen.co.jp. 2014-05-06. สืบค้นเมื่อ 2014-05-24.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **พิพิธภัณฑ์ราเม็งชินโยโกฮามะ**

* Shin-Yokohama Ramen Museum, Tokyo Food Page
**รัฐบาลเฉพาะกาลสาธารณรัฐประชาชนบังกลาเทศ** (อังกฤษ: Provisional Government of the People's Republic of Bangladesh; เบงกอล: গণপ্রজাতন্ত্রী বাংলাদেশ অস্থায়ী সরকার, **Gônoprojatontri Bangladesh Asthayi Shorkar**) หรือนิยมเรียก **รัฐบาลมูชิบนคร** เป็นรัฐบาลที่ตั้งขึ้นหลังการประกาศอิสรภาพปากีสถานตะวันออกเมื่อวันที่ 10 เมษายน 2514 มีตายุดดิน อะห์หมัดเป็นนายกรัฐมนตรี และถือเป็นหัวหน้าสูงสุดในขบวนการปลดปล่อยบังกลาเทศ ซึ่งประกอบด้วยคณะรัฐมนตรี คณะทูตานุทูต สมัชชา กองทัพและราชการวิทยุ

หลังการเลือกตั้งทั่วไปปี 2513 คณะทหารผู้ยึดอำนาจการปกครองปากีสถานไม่ยอมส่งมอบอำนาจให้แก่สมาชิกสภานิติบัญญัติจากการเลือกตั้ง และกองทัพปากีสถานปราบปรามประชาชนปากีสถานตะวันออก บรรดาผู้นำการเมืองจากการเลือกตั้งของปากีสถานตะวันออกจึงประกาศเอกราชและก่อตั้งรัฐบาลชั่วคราวด้วยการสนับสนุนของรัฐบาลอินเดีย คณะรัฐมนตรีสาบานตนเข้ารับตำแหน่งในวันที่ 17 เมษายน 2514 ในเมืองมูชิบนคร รัฐบาลมีสำนักงานใหญ่ตั้งอยู่ในโกลกาตา (เมืองหลวงของรัฐเบงกอลตะวันตกของอินเดีย) ซึ่งเป็นรัฐบาลพลัดถิ่น รัฐบาลนี้ได้ดึงดูดผู้แปรพักตร์จากราชการพลเรือนและทหารของปากีสถาน ตลอดจนปัญญาชนและบุคคลสำคัญทางวัฒนธรรมจากปากีสถานตะวันออกเป็นอันมาก

รัฐบาลนี้ประสานงานกับรัฐบาลอินเดียในการต่อสู้ด้วยอาวุธต่อกองทัพปากีสถาน และจัดการกับวิกฤตผู้ลี้ภัย นอกจากนี้ยังรณรงค์ในระดับนานาชาติเพื่อหาเสียงสนับสนุนสำหรับเอกราชของบังกลาเทศ

อ้างอิง
-------

* Mujibnagar Government เก็บถาวร 2012-03-30 ที่ เวย์แบ็กแมชชีน
* Administrator of Mujibnagar Government
* Some About Mujibnagar Government

1. ↑  Farooq, AKM (2012). "National Anthem". ใน Sirajul Islam and Ahmed A. Jamal (บ.ก.). *Banglapedia: National Encyclopedia of Bangladesh* (Second ed.). Asiatic Society of Bangladesh. เก็บจากแหล่งเดิมเมื่อ 4 October 2018. สืบค้นเมื่อ 30 June 2019.
มื้ออาหารที่รับประทานหลังอาหารเช้า แต่ก่อนอาหารกลางวัน
**อาหารเช้ามื้อที่สอง** (อังกฤษ: second breakfast, เยอรมัน: *zweites Frühstück*, โปแลนด์: *drugie śniadanie*, สโลวัก: *desiata*, สเปน: *almuerzo*, ฮังการี: *tízórai*) เป็นมื้ออาหารที่รับประทานหลังอาหารเช้า แต่ก่อนอาหารกลางวัน เป็นมื้ออาหารตามธรรมเนียมในรัฐไบเอิร์น, ประเทศโปแลนด์, ประเทศสโลวาเกีย, ประเทศสเปน และประเทศฮังการี ในรัฐไบเอิร์นและประเทศโปแลนด์ มีการปรุงอาหารพิเศษสำหรับรับประทานในอาหารเช้ามื้อที่สองโดยเฉพาะ ในกรุงเวียนนาและส่วนใหญ่ของประเทศออสเตรีย อาหารเช้ามื้อที่สองเรียกกันด้วยคำว่า *Jause* ในประเทศอื่น ๆ ที่พูดภาษาสเปน คำว่า *almuerzo* มีความหมายถึงอาหารกลางวัน แต่ในประเทศสเปนมีความหมายถึงอาหารเช้ามื้อที่สอง ในประเทศเหล่านี้การรับประทานอาหาร 4 ถึง 5 มื้อเป็นเรื่องปกติ

ดูเพิ่ม
-------

* บรันช์

อ้างอิง
-------

1. ↑  (ในภาษาเยอรมัน) Database of Austrian German. Retrieved 2010-03-19.
2. ↑  "How to eat like a local - The when and what of Spanish mealtimes". *No Longer Native* (ภาษาอังกฤษแบบอเมริกัน). 2018-01-27. คลังข้อมูลเก่าเก็บจากแหล่งเดิมเมื่อ 2018-12-11. สืบค้นเมื่อ 2018-12-10.

แหล่งข้อมูลอื่น
---------------

* The Weisswurst tradition
**ยอดคนสืบระห่ำ** (อังกฤษ: Reacher) เป็นซีรีส์โทรทัศน์อเมริกันแบบสตรีมมิ่งแนวอาชญากรรมแอคชั่นที่พัฒนาโดย นิค ซานโทรา จากแอมะซอนไพรม์วิดีโอ สร้างจากหนังสือชุดแจ็ค รีชเชอร์ ของ ลี ไชลด์ นำแสดงโดยอลัน ริทช์สัน ในบท แจ็ค รีชเชอร์ ชายเร่ร่อนและอดีตสารวัตรทหารที่ต่อสู้กับอาชญากรอันตรายตลอดการเดินทางของเขา

ซีซั่นแรกสร้างจาก *Killing Floor* ซึ่งเป็นนวนิยายเรื่องเปิดตัวในปี ค.ศ. 1997 ของไชลด์ ซึ่งฉายครั้งแรกในวันศุกร์ที่ 4 กุมภาพันธ์ ค.ศ. 2022 ซีซั่นที่ 2 ได้รับคำสั่งให้สร้าง และจะอิงจาก *Bad Luck and Trouble*

เรื่องย่อ
---------

แจ็ค รีชเชอร์เป็นอดีตสารวัตรทหารของกองทัพสหรัฐ เมื่อมาถึงเมืองชนบท (สมมุติ) ชื่อมาร์เกรฟ รัฐจอร์เจีย เขาก็ถูกจับในข้อหาฆาตกรรมเนื่องจากถูกใส่ความ หลังจากที่เขาได้รับอิสรภาพ เขาร่วมมือกับออสการ์ ฟินเลย์ หัวหน้านักสืบของสถานีตำรวจมาร์เกรฟ และรอสโค คอนกลิน เพื่อสืบสวนแผนการสมรู้ร่วมคิดระหว่างเจ้าหน้าที่ตำรวจที่ฉ้อราษฎร์บังหลวง นักการเมืองผู้ทรงอำนาจ และนักธุรกิจรายใหญ่ ซึ่งเกี่ยวข้องกับโจ พี่ชายของแจ็คที่เสียชีวิต

งานสร้าง
--------

### การพัฒนา

เมื่อวันที่ 15 กรกฎาคม ค.ศ. 2019 ทีวีซีรีส์ที่ดัดแปลงจากนวนิยายชุดแจ็ค รีชเชอร์ ของลี ไชลด์ ได้รับการประกาศโดยแอมะซอน นิค ซานโทรา ผู้สร้างซีรีส์เรื่อง Scorpion รับหน้าที่เขียนบทและอำนวยการสร้างซีรีส์

อ้างอิง
-------

1. ↑  Mitovich, Matt Webb (18 May 2022). "Reacher Star Alan Ritchson Reveals Which Book Season 2 Will Follow". *TVLine*.
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**เยฟกีนี อีโกเรวิช คีซีน** (รัสเซีย: Евге́ний И́горевич Ки́син, อังกฤษ: Evgeny Kissin) เป็นนักเปียโนคลาสสิคของรัสเซีย คีซินเป็นอัจฉริยะด้านเปียโนและมีชื่อเสียงในระดับโลกตั้งแต่ยังเด็ก เขาได้รับสัญชาติอังกฤษในปี 2002 และอิสราเอล ในปี 2013

คีซีนเกิดในกรุงมอสโก ในครอบครัวที่มีเชื้อสายยิว เขาได้รับการยอมรับว่าเป็นอัจฉริยะด้านเปียโนตั้งแต่ 6 ขวบ โดยเขาศึกษาเปียโนที่วิทยาลัยดนตรีรัฐจีเนซีน ในฐานะนักเรียนผู้มีพรวสรรค์พิเศษ ต่อมา เมื่อเขาอายุได้ 10 ปี เขาก็ได้บรรเลงร่วมกับวงออร์เคสตราเป็นครั้งแรก โดยเขาได้บรรเลง Piano Concerto No. 20 in D minor ของ โมซาร์ท

พรสวรรค์ของเขาเริ่มเป็นที่รู้จักในระดับโลกในปี 1984 เมื่อเขาอายุได้ 12 ขวบ เมื่อเขาได้ร่วมบรรเลงคอนแชร์โตของโชแปงกับวง มอสโกพิลฮาร์โมนิก ออร์เคสตรา ที่หอประชุมใหญ่แห่งกรุงมอสโก หนึ่งปีหลังจาดนั้น เขาได้ไปแสดงที่ยุโรปตะวันออก และปีถัดมาที่ญี่ปุ่น และปีถัดมาที่กรุงเยอรมนีและสหราชอาณาจักร

คีซีนได้รับการยกย่องและรางวัลมากมาย อาทิ สมาชิกเกียรติยศแห่งราชวิทยาลัยการดนตรี ในปี 2005, รางวัลแกรมมี สาขาผู้บรรเลงเดี่ยวยอดเยี่ยม (ไม่ร่วมวงออร์เคสตรา) ในปี 2006, รางวัลแกรมมี สาขาผู้บรรเลงเดี่ยวยอดเยี่ยม (ร่วมวงออร์เคสตรา) ในปี 2006

อ้างอิง
-------

1. ↑
2. ↑  "I do not want to be spared of the troubles which Israeli musicians encounter…" (by Tom Gross, December 5, 2013)

แหล่งข้อมูลอื่น
---------------

* Full biography เก็บถาวร 2011-04-29 ที่ เวย์แบ็กแมชชีน
* (อังกฤษ) Productions Internationales Albert Sarfati (France Management): Evgeny Kissin เก็บถาวร 2008-12-04 ที่ เวย์แบ็กแมชชีน
* Evgeny Kissin's Fan Club Homepage
* "Sony BMG Evgeny Kissin Page". Sony BMG. คลังข้อมูลเก่าเก็บจากแหล่งเดิมเมื่อ 2006-07-21. สืบค้นเมื่อ 12 August 2006.
* "Evgeny Kissin at IMG". IMG Artists. คลังข้อมูลเก่าเก็บจากแหล่งเดิมเมื่อ 2019-07-16. สืบค้นเมื่อ 28 May 2006.
**ปีว่าง** (อังกฤษ: gap year หรือ sabbatical year) คือช่วงเวลาที่นักเรียนหยุดพักจากการเรียน โดยปกติหลังจากจบมัธยมปลายหรือก่อนเริ่มเรียนระดับบัณฑิตศึกษา ในช่วงเวลานี้ นักเรียนจะมีส่วนร่วมในกิจกรรมด้านการศึกษาและการพัฒนาที่หลากหลาย เช่น การเดินทาง การทำงาน อาสาสมัคร หรือการเรียนในหลักสูตรต่าง ๆ ระยะเวลาของปีว่างไม่ได้จำกัดอยู่ที่การหยุดยาวหนึ่งปี แต่อาจมีระยะเวลาตั้งแต่หลายเดือนไปจนถึงสองสามปี

กิจกรรมที่ทำกันในช่วงปีว่างจะแตกต่างกันอย่างมากและขึ้นอยู่กับความสนใจและเป้าหมายของแต่ละคน นักเรียนบางคนอาจลงเรียนหลักสูตรเพื่อพัฒนาทักษะทางวิชาการในสาขาต่าง ๆ เช่น คณิตศาสตร์หรือการเรียนภาษา ในขณะที่บางคนอาจเรียนด้านการค้า ศิลปะ หรือมีส่วนร่วมในกีฬา งานอาสาสมัครก็เป็นกิจกรรมยอดนิยม เพราะช่วยให้นักศึกษาได้ตอบแทนสังคมและได้รับประสบการณ์อันมีค่า

การวิจัยชี้ให้เห็นว่านักเรียนที่ใช้เวลาช่วงปิดภาคเรียนมีแนวโน้มที่จะมีผลการเรียนดีกว่านักเรียนที่ไม่ได้เรียน อย่างไรก็ตาม ผู้ปกครองบางคนอาจกังวลว่าบุตรหลานของตนจะเรียนจบช้าลง แทนที่จะกลับมาศึกษาต่อเมื่อสิ้นสุดระยะเวลาที่วางแผนไว้ในตอนแรก

อ้างอิง
-------

1. ↑  Taormina, Tricia (4 April 2013). "What's a Gap Year Before College (& Should You Take One)?". *Her Campus*. คลังข้อมูลเก่าเก็บจากแหล่งเดิมเมื่อ 9 August 2015. สืบค้นเมื่อ 6 December 2014.
2. ↑  Rashid, Haroon; Kibble, Jonathan D. (2021-12-01). "Understanding reasons for electing gap years between undergraduate education and medical school and the impact of gap years on the student experience of medical education". *Advances in Physiology Education*. **45** (4): 886–894. doi:10.1152/advan.00059.2021. ISSN 1043-4046. PMID 34618627.
3. ↑  Martin, Andrew J. (2010). "Should students have a gap year? Motivation and performance factors relevant to time out after completing school". *Journal of Educational Psychology* (ภาษาอังกฤษ). **102** (3): 561–576. doi:10.1037/a0019321. ISSN 1939-2176.
4. ↑  Miller, jennifer. "The Academic and Career Advantages of Taking a Gap Year". *noodle.com*. สืบค้นเมื่อ 25 April 2018.
5. ↑  "Gap year advice for parents: Are they a good thing?". *The Daily Telegraph* (ภาษาอังกฤษแบบบริติช). 2010-08-20. ISSN 0307-1235. สืบค้นเมื่อ 2018-08-23.
**วัดไผ่ขอน้ำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะตูม อำเภอพรหมพิราม จังหวัดพิษณุโลก อยู่ฝั่งแม่น้ำน่านฟากตะวันตก ที่ดินตั้งวัดเนื้อที่ 25 ไร่ 3 งาน 15 ตารางวา และมีที่ธรณีสงฆ์ 1 แปลง เนื้อที่ 17 ไร่ 2 งาน 30 ตารางวา

วัดไผ่ขอน้ำ มีชื่อว่า **วัดกุฎีลาย** สันนิษฐานว่าเรียกกันตามลักษณะสภาพวัดที่มีกุฏิหลังเล็ก ๆ เรียงรายกันเป็นแถวซึ่งสร้างด้วยอิฐใช้ดินเสริม ตั้งวัดเมื่อ พ.ศ. 2307 ได้รับพระราชทานวิสุงคามสีมาเมื่อ พ.ศ. 2400

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2479 ศาลาการเปรียญ หอสวดมนต์ กุฏิสงฆ์ 7 หลัง เจดีย์ขนาดให่ญ่ศิลปะอยุธยา ตั้งอยู่หน้าพระอุโบสถเป็นเจดีย์เหลี่ยมย่อมุมไม้สิบสอง

วัดมีโบราณวัตถุ คือ จิตรกรรมฝาผนังซึ่งเขียนไว้บนแผ่นไม้ เดิมทีเป็นหอสวดมนต์ ปัจจุบันได้ย้ายไปเก็บไว้ที่กุฏิเจ้าอาวาส เขียนเป็นเรื่องพระเวสสันดรชาดก เข้าใจว่าคงเขียนขึ้นในสมัยรัชกาลที่ 4 ยังมีภาพพระบฏ เรื่องพระเวสสันดรชาดก เช่นกัน ซึ่งมีครบทุกกัณฑ์ รวม 13 แผ่น 26 ภาพ ระบุว่าเขียนเมื่อ พ.ศ. 2405

รายนามเจ้าอาวาส
---------------

* หลวงพ่อรอด
* หลวงพ่อปาน
* หลวงพ๋อดิษฐ์
* พระอาจารย์เพ็ง
* พระอาจารย์ทองอยู่
* พระมหาไว เรือนก้อน
* พระอาจารย์ถนอม
* พระครูสมุห์สมพร
* พระครูพิพิฐ พัฒนากร

อ้างอิง
-------

1. ↑  "วัดไผ่ขอน้ำ" (PDF). องค์การบริหารส่วนตำบลมะตูม.
2. ↑  "วัดไผ่ขอน้ำ". สำนักงานพระพุทธศาสนาแห่งชาติ.
3. ↑  "วัดไผ่ขอน้ำ". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
4. ↑  "วัดไผ่ขอน้ำ". องค์การบริหารส่วนจังหวัดพิษณุโลก.
**วัดโคกท่าเจริญ** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพานทอง อำเภอพานทอง จังหวัดชลบุรี ที่ดินตั้งวัดมีเนื้อที่ 23 ไร่ 19 ตารางวา ปัจจุบันมีพระครูปลัดสัมพิพัฒนมงคลวราจารย์ (ธีระ อคฺคธมฺโม ป.ธ.3) ดำรงตำแหน่งเจ้าอาวาส

วัดโคกท่าเจริญตั้งเมื่อ พ.ศ. 2467 โดยนางหงษ์ เทียนไชย กำนันทอง สหายา และนางเงิน สหายา ทั้ง 3 คน ซึ่งเป็นพี่น้องกันได้ร่วมกันสร้างอาคารเสนาสนะขึ้น และได้มีการพัฒนามากในสมัยของพระครูไพศาลสารธรรม (ปี่ อินฺทโชโต) เป็นเจ้าอาวาส และได้มีการพัฒนามาโดยลำดับจนถึงปัจจุบัน วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495

อาคารเสนาสนะประกอบด้วย อุโบสถ วิหาร ศาลาอเนกประสงค์ ศาลาการเปรียญ ภายในวัดมีอาคารโรงเรียนพระปริยัติธรรม ปูชนียวัตถุที่สำคัญมีพระประธานประจำอุโบสถ พระปรางค์ และรูปหล่อหลวงพ่อปี่ เดิมมีเนินโบราณสถานโบราณ แต่ต่อมาวัดได้สร้างอุโบสถและเจดีย์บรรจุอิฐทับบนเนินโบราณสถาน

อ้างอิง
-------

1. ↑  "วัดโคกท่าเจริญ". พระสังฆาธิการ.
2. ↑  "วัดโคกท่าเจริญ". สำนักงานพระพุทธศาสนาแห่งชาติ.
3. ↑  "วัดโคกท่าเจริญ". ศูนย์ข้อมูลกลางทางวัฒนธรรม.
4. ↑  กรมศิลปากร. "วัดโคกท่าเจริญ" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 18 ธันวาคม 2566. เข้าถึงจาก
ในสาขาคณิตศาสตร์ที่เรียกว่าการวิเคราะห์เชิงจริง **ปริพันธ์รีมัน** ซึ่งแบร์นฮาร์ท รีมัน คิดขึ้น เป็นนิยามที่รัดกุมนิยามแรกของปริพันธ์ของฟังก์ชันในช่วงหนึ่ง ๆ นิยามนี้ได้รับการเสนอต่อคณาจารย์ที่มหาวิทยาลัยเกิททิงเงินในปี พ.ศ. 2397 แต่ไม่ได้รับการตีพิมพ์ในวารสารจนกระทั่งปี พ.ศ. 2411 สำหรับฟังก์ชันและการใช้งานจริง ปริพันธ์รีมันสามารถประเมินได้จากทฤษฎีบทมูลฐานของแคลคูลัสหรือประมาณโดยการรวมเชิงตัวเลข

ปริพันธ์เป็นพื้นที่ของพื้นที่ใต้เส้นโค้ง

การประมาณค่าด้วยปริพันธ์
------------------------

การประมาณค่าของผลรวม สามารถคำนวณได้จากความสัมพันธ์ระหว่างผลรวมกับปริพันธ์ต่อไปนี้ สำหรับฟังก์ชันเพิ่ม *f*

{\displaystyle \int \_{s=a-1}^{b}f(s)\ ds\leq \sum \_{i=a}^{b}f(i)\leq \int \_{s=a}^{b+1}f(s)\ ds}
และฟังก์ชันลด *f*

{\displaystyle \int \_{s=a}^{b+1}f(s)\ ds\leq \sum \_{i=a}^{b}f(i)\leq \int \_{s=a-1}^{b}f(s)\ ds}
ส่วนการประมาณค่าแบบทั่วไป ดูได้ที่สูตรอ็อยเลอร์–มาคลอริน (Euler–Maclaurin formula)

สำหรับฟังก์ชัน *f* ที่สามารถหาปริพันธ์ได้ในช่วง [*a*, *b*] ค่าของปริพันธ์สามารถประมาณค่าได้ด้วยผลบวกรีมัน (Riemann sum) ตัวอย่างเช่น สูตรต่อไปนี้คือผลบวกรีมันข้างซ้ายที่แบ่งช่วงเป็น *n* ส่วนเท่ากัน

{\displaystyle {\frac {b-a}{n}}\sum \_{i=0}^{n-1}f\left(a+i{\frac {b-a}{n}}\right)\approx \int \_{a}^{b}f(x)\ dx}
ซึ่งการประมาณค่านี้จะแม่นยำมากขึ้น เมื่อ *n* มีค่ามากขึ้น (ถูกแบ่งเป็นส่วนมากขึ้น) จนเข้าใกล้อนันต์

{\displaystyle \lim \_{n\rightarrow \infty }{\frac {b-a}{n}}\sum \_{i=0}^{n-1}f\left(a+i{\frac {b-a}{n}}\right)=\int \_{a}^{b}f(x)\ dx}

ประวัติศาสตร์
-------------
**"หลุมศพปลาวาฬ"** เป็นซิงเกิลของวงดนตรีพาราด็อกซ์ ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 31 ตุลาคม พ.ศ. 2556

ส่วนมิวสิกวิดีโอเพลง "หลุมศพปลาวาฬ" กำกับโดย Chocolate Studio & อิทธิพงศ์ กฤดากร ณ อยุธยา เผยแพร่ครั้งแรกในวันที่ 31 ตุลาคม พ.ศ. 2556 เวลา 20.00 น ในยูทูบ

ประวัติ
-------

หลุมศพปลาวาฬ เป็นเพลงที่แต่งขึ้นมาโดยนำคำหลายคำที่ไม่เกี่ยวข้องกันมาปะปนกัน และให้ผู้ฟังคิดภาพตามจินตนาการ เปรียบเทียบเป็นนามธรรม จึงเป็นเพลงนี้ขึ้นมา ในส่วนมิวสิกวิดีโอ เป็นรูปแบบภาพกราฟิกโดยมีสัตว์ทั้ง 4 คือ กระต่าย แมว หนู หมาป่า ซึ่งแทนตัวสมาชิกในวง

การตอบรับ
---------

เพลง "หลุมศพปลาวาฬ" ติดอันดับสูงสุด 8 ของชาร์ต GMM Grammy Gmember Song Chart Top 100 ประจำวันที่ 4 พฤศจิกายน พ.ศ. 2556 และอันดับสูงสุด 18 ชาร์ต GMM Grammy Gmember MV Chart Top 100 ประจำวันที่ 11 พฤศจิกายน พ.ศ. 2556 จากการจัดอันดับของเว็บไซต์ Gmember.com

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 8 |
| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 | 18 |
|

อ้างอิง
-------

1. ↑  Gmember Chart Top 100 ประจำวันที่ 4 พฤศจิกายน 2556
2. ↑  Gmember Chart Music Top 100 วันที่ 11 พฤศจิกายน 2556 ชาร์ตเพลงไทย